<classify> Ulimwengu ni mtu hatari sana asiyekata tamaa, anatumia sana nguvu na mpambanaji muda wote, sasa lazima Cannavaro apewe majukumu ya kumchunga la sivyo anaweza kutudhuru,alisema Telela.Telela alisema Cannavaro ni mtu sahihi kukabana na Ulimwengu kwenye mechi hiyo, ingawa alisema pia hata beki Vincent Bossou anaweza kummudu mshambuliaji huyo aliyetokana na kituo cha kukuzia vipaji cha Tanzania Soccer Academy.Wakimpanga namba saba sina shaka Oscar Joshua anaweza kupambana naye vizuri, lakini mpira ni kocha na itategemea na majukumu ambayo kocha atatoa kwenye mechi hiyo, alisema Telela.Alisema TP Mazembe ni timu kubwa Afrika na hivyo inaweza kuwa vizuri ndani na nje ya uwanja na hivyo hawana budi kujipanga kikamilifu ili kupata matokeo watakapokutana. Samatta ni mshambuliaji mzuri na kikubwa alikuwa ana nafasi kubwa TP Mazembe, hivyo lazima atakuwa ameacha pengo, lakini hatutakiwi kubweteka eti kwa sababu Samatta hayupo, wana wachezaji wengine wazuri pia, alisema.  <topic>: MICHEZO 